वाहन उत्पाद शुल्क से 6000 करोड़ रुपये की आय  
वाहन उत्पाद शुल्क से सरकार को वित्त वर्ष 2010-11 के पहले नौ महीने में 6,197.99 करोड़ रुपये की आय हुई है, जो पिछले कारोबारी साल की समान अवधि में हुई आय से 32.90 फीसदी अधिक है।
वाहन उत्पाद शुल्क से सरकार को वित्त वर्ष 2010-11 के पहले नौ महीने में 6,197.99 करोड़ रुपये की आय हुई है, जो पिछले कारोबारी साल की समान अवधि में हुई आय से 32.90 फीसदी अधिक है।  केंद्रीय भारी उद्योग राज्य मंत्री ए. साई प्रताप ने लोक सभा में कहा कि इस साल अप्रैल-जनवरी में वाहन उत्पाद शुल्क से 6,197.99 करोड़ रुपये की आय हुई है, जो कि पिछले साल की समान अवधि में 4,663.73 करोड़ रुपये थी। सोसायटी ऑफ इंडियन ऑटोमोबाइल मैन्युफैक्च र्स (एसआईएएम) के आंकड़ों के मुताबिक कारोबारी साल के पहले नौ महीनों में वाहनों की बिक्री में पिछले साल की समान अवधि के मुकाबले 27.56 फीसदी की वृद्धि हुई है। इस अवधि में 1,26,76,247 वाहनों की बिक्री हुई है।